DEMCO บวกกว่า 4% หลังคว้างานก่อสร้างปรับปรุงสถานีไฟฟ้า กฟภ.
DEMCO บวกกว่า 4% หลังคว้างานก่อสร้างปรับปรุงสถานีไฟฟ้า กฟภ. มูลค่า 146.35 ลบ. ล่าสุด ณ เวลา 11.05 น. อยู่ที่ 7.65 บาท บวก 0.30 บาท หรือ 4.08% สูงสุด 7.70 บาท ต่ำสุด 7.50 บาท ด้วยมูลค่าซื้อขาย 41.70 ล้านบาท 
30 พ.ย. 2559

ผู้สื่อข่าวรายงานว่าราคาหุ้นบริษัท เด็มโก้ จำกัด (มหาชน) หรือ DEMCO ล่าสุด ณ เวลา 11.05 น. อยู่ที่ 7.65 บาท บวก 0.30 บาท หรือ 4.08% สูงสุด 7.70 บาท ต่ำสุด 7.50 บาท ด้วยมูลค่าซื้อขาย 41.70 ล้านบาท

บริษัท เด็มโก้ จำกัด (มหาชน) หรือ DEMCO ระบุว่า บริษัทได้ลงนามในสัญญาจ้างงานก่อสร้างปรับปรุงสถานีไฟฟ้า จากการไฟฟ้าส่วนภูมิภาค (กฟภ.) มูลค่า 146.35 ล้านบาท โดยเป็นงานโครงการจ้างเหมาก่อสร้างปรับปรุงสถานีไฟฟ้าระบบ 22 เควี จาก Outdoor เป็น Indoor ที่สถานีไฟฟ้ายโสธร และสถานีไฟฟ้าร้อยเอ็ด 1 ซึ่งได้ลงนามในสัญญาจ้างวันที่ 24 พ.ย.56 มีระยะเวลาก่อสร้าง 450 วัน หรือ 15 เดือน
โดยลักษณะงานเป็นการบริหารโครงการ จัดหา ขนส่ง และติดตั้งอุปกรณ์ งานด้านวิศวกรรม งานก่อสร้างโยธา โดยสถานที่ก่อสร้าง สำหรับสถานีไฟฟ้ายโสธร อยู่ในจังหวัดยโสธร และสถานีไฟฟ้าร้อยเอ็ด 1 จังหวัดร้อยเอ็ด